Dybbøl mølle

Dybbøl mølle er en kornmølle på Dybbøl Banke ved Dybbøl i Sønderjylland i Danmark. Den ble opprinnelig bygget i 1744. Det ble malt korn i Dybbøl mølle frem til 1990. På 1800-tallet ble det bygd skanser ved møllen, Dybbøl skanser. Det ble utkjempet harde kamper ved disse skansene under første slesvigske krig i 1848-1849. Da ble møllen ødelagt, men den ble bygget opp igjen. Under kampene ved Dybbøl 7.-18. april 1864, under andre slesvigske krig, ble møllen skutt i stykker på nytt. Nok en gang ble den gjenoppbygget kort tid etter. Dybbøl mølle har blitt et symbol på dansk tapperhet, og en del av skansene er rekonstruert i forbindelse med et historiesenter som forteller om kampene. Dybbøl mølle ble fredet i 1992. Fredningen omfatter selve møllen og møllerboligen. Galleri Referanser Eksterne lenker (mul) Offisielt nettsted (en) Dybbøl Mølle – kategori av bilder, video eller lyd på Commons (en) Dybbøl Mølle – galleri av bilder, video eller lyd på Commons Møllearkivet Dybbøl Mølle på nettet